OpenLLM-France/wikimedia huggingface dataset:
# Cane Corso

El cane Corso és un gos de talla mitjana a gran, fortament construït, robust però elegant, amb músculs potents i extensos, molt distingit, expressa força, agilitat i resistència. La conformació general és la d'un mesomorf el tronc és més llarg que alt; harmònic pel que fa a la grandària i inharmònic pel que fa als perfils.

## Aspecte

El cane Corso és un gos robust, musculós, fort i amb unes extremitats potents. Té un cap pla, ampla i quadrada amb un stop molt marcat. Les orelles són triangulars, amples a la base i penjants. En els països on està permès, s'acostumen a retallar en forma de triangle equilàter. La cua, d'implantació alta, s'amputa a la quarta vèrtebra. Té un pèl curt i molt atapeït que pot ser de color negre, gris, comú, vermellós o tigrat.

## Característiques

* Alçada a la creu: entre 64 i 68 cm en els mascles i entre 60 i 64 cm en les femelles
* Pes: entre 45 i 50 kg en els mascles i entre 40 i 45 kg en les femelles
* Capa: negra, gris plom, gris pissarra, lleonada clara, lleonada fosca, tigrada o vermella cervato
* Pelatge: curt, brillant i molt dens
* Mitjana de vida: uns deu anys
* Caràcter: equilibrat, valent i alerta
* Relació amb els nens: bona
* Relació amb altres gossos: dominant
* Aptituds: gos de guarda i de defensa
* Necessitats de l'espai: de preferència un jardí
* Alimentació del Cane Corso: uns 700 g. diaris d'aliment complet sec
* Arranjament: nul
* Cost manteniment: elevat

## Classificació

* Classificació general: Races de gossos grans
* Classificació segons la AKC: Miscel·lani
* Classificació segons la FCI: Grup 2: Gossos tipus Pinscher i Schnauzer Molosoides i gossos tipus muntanya i bouers suïssos> Molosoides

## Origen

El cane Corso descendeix directament del Canis Pugnax, un gos existent en l'Antiga Roma. Forts, resistents i dissuasius, aquests gossos es van utilitzar en les guerres com a animals de baralla. Els primers registres de la raça daten del segle xvi, època en la qual els italians van emprar aquesta raça per caçar senglars i per guardar granges i corrals.

## Comportament

El Corso Italià és valent, intrèpid, tenaç, orgullós i equilibrat. Amb els amos i els nens de la casa es mostra dòcil, afectuós fidel i protector. Està alerta davant qualsevol situació estranya, es mostra bastant desconfiat amb els desconeguts. És molt intel·ligent i segur de si mateix. Si l'entrenament és l'adequat, aprèn amb facilitat.

## Cures específiques i Salut

El Corso Italià és un gos enèrgic que necessita tenir espai per campar al seu aire, l'ideal és que pugui gaudir d'un jardí. De tota manera, és recomanable que l'amo ho tregui cada dia a passejar perquè es mantingui sa, ja sigui física com mentalment. Perquè el Corso sigui un bon company, cal que des del principi l'amo es mostri ferm i autoritari davant el caràcter una mica dominant del gos. Ha d'aprendre des de cadell a diferenciar el que està bé i el que està malament.
Causa de la seva grandària, el Cane Corso pot veure afectat per la temuda displàsia de maluc o per la displàsia de colze. També pot tenir problemes d'entropi, ectropi i hiperplàsia vaginal en les femelles.

## Referències

* http://www.mundoanimalia.com/perro/Cane_Corso
# CITIC Plaza

El CITIC Plaza és un gratacel de 80 plantes situat a Guangzhou, Xina. La seva altura estructural és de 391 metres, incloent dos altes antenes en forma d'agulla a la part alta de l'edifici. Quan va ser completat el 1997, va ser l'edifici més alt del món fora de Nova York i Chicago. Actualment, ocupa el lloc tercer al ranking dels edificis més alts de la Xina, per sota de l'edifici Jin Mao i el 2 International Finance Centre de Hong Kong. És el setè en el ranking d'edificis més alts del món. Situat al districte Tianhe, és una part d'un complex del mateix nom.

## Referències

* ↑ Binder, Georges; Group, The Images Publishing. 101 of the World's Tallest Buildings (en anglès). Images Publishing, 2006. ISBN 978-1-86470-173-9.
* ↑ China Briefing's Business Guide to the Greater Pearl River Delta (en anglès). China Briefing Media, Ltd., 2004. ISBN 978-988-98673-1-7.
* ↑ Binder, Georges; Group, The Images Publishing. Tall Buildings of Asia and Australia (en anglès). Images Publishing, 2001. ISBN 978-1-86470-075-6.
# Mareig

El mareig és un deteriorament en la percepció espacial i l'estabilitat. A causa que el terme mareig és imprecís, es pot referir a un vertigen, presíncope, desequilibri, o una sensació inespecífica d'estranyesa o no tenir el cap bé.
* El vertigen és la sensació de moviment o de tenir el mateix entorn girant sobre ells. Moltes persones troben el vertigen com molt preocupant i sovint refereixen nàusees i vòmits associats. Representa aproximadament el 25% dels casos de mareigs. A més, els marejos causats per problemes cardíacs freqüentment són d'aquest tipus.
* El desequilibri és la sensació de no poder-se mantenir bé dret o caminant, i més sovint es caracteritza per freqüents caigudes en una direcció específica. Aquesta condició no s'associa sovint amb nàusees o vòmits.
* El presíncope és atordiment, debilitat muscular i sensació de desmai en lloc d'un síncope, en què en realitat s'està desmaiat.
* Els marejos no específics són sovint d'origen mental. És un diagnòstic per exclusió i, de vegades poden ser provocats per hiperventilació.
El mareig és un símptoma comú en diferents tipus de malalties i trastorns, com ara la sinusitis o la otitis, la grip, o la migranya, així com altres causants menys comuns com arrítmies o tumors cerebrals. Un accident cerebrovascular és la causa de marejos aïllat en el 0,7% de les persones que acudeixen a urgències.

## Referències

* ↑ «Mareig» (en anglès). Medical Subject Headings.
* ↑ Reeves, Alexander G., Swenson, Rand S.. «Chapter 14: Evaluation of the Dizzy Patient». A: Disorders of the Nervous System: A Primer. Dartmouth Medical School, 2008. Arxivat 2011-09-02 a Wayback Machine.
* 1 2 Branch, Jr, William T., Barton, Jason. «Approach to the patient with dizziness». UpToDate, 10-02-2011.
* ↑ Karatas, M «Central vertigo and dizziness: epidemiology, differential diagnosis, and common causes». The Neurologist, 14, 6, 2008, pàg. 355-64. DOI: 10.1097/NRL.0b013e31817533a3. PMID: 19008741.
* ↑ Neuhauser HK, Lempert T «Vertigo: epidemiologic aspects». Semin Neurol, 29, 5, 01-11-2009, pàg. 473–81. DOI: 10.1055/s-0029-1241043. PMID: 19834858.
* ↑ D. Newman-Toker, F. Dy, V. Stanton, D. Zee, H. Calkins, K. Robinson «How Often is Dizziness from Primary Cardiovascular Disease True Vertigo? A Systematic Review». Journal of General Internal Medicine, 23, 12, 2008, pàg. 2087-94. DOI: 10.1007/s11606-008-0801-z.
* ↑ Sloane PD, Dallara J, Roach C, Bailey KE, Mitchell M, McNutt R «Management of dizziness in primary care.». J Am Board Fam Pract, 7, 1, 1994, pàg. 1-8. PMID: 8135132.
* ↑ Haid, T «Vertigo originating from inflammation of the paranasal sinuses». Adv Otorhinolaryngol, 27, 1981, pàg. 190-7. PMID: 7325057.
* ↑ Kroenke K, Hoffman RM, Einstadter D «How common are various causes of dizziness? A critical review». South. Med. J., 93, 2, 2000, pàg. 160-7. PMID: 10701780.
* ↑ Post RE, Dickerson LM «Dizziness: a diagnostic approach». Am Fam Physician, 82, 4, 01-08-2010, pàg. 361–8, 369. PMID: 20704166.
# OED

OED té els següents significats:
* Diccionaris:
** Oxford English Dictionary
** Online Etymology Dictionary
* Disseny:
** Open Evolutive Design
# Xara

«Xara» té aquests significats:
* Xara (llei islàmica)
* Biologia:
** Xara o estepa negra, arbust de la família de les cistàcies
** Xara o garrigar, bosquina de mata o arbustos
* Toponímia:
** La Xara, llogaret de Dénia
** Xara (Valldigna), ermita de la Valldigna
** Porta de Xara o Porta del Moll, porta oriental de la murada d'Alcúdia, Mallorca
# Ca l'Anton de la Paula

Ca l'Anton de la Paula és un edifici del municipi d'Avinyonet del Penedès (Alt Penedès) protegit com a bé cultural d'interès local.

## Descripció

És una masia de planta rectangular composta de planta baixa, pis i coberta a dues vessants. A la planta baixa, portal d'arc de mig punt adovellat i finestres reformades. Planta pis: finestres amb ampits, brancals i llindes de pedra. Cantoneres de pedra. A la façana, dates del 1717 i del 1772.

## Referències

* 1 2 «Ca l'Anton de la Paula». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# 1461
## Esdeveniments
### Països Catalans

* 21 de juny: Durant la Guerra Civil catalana, es firma la Concòrdia de Vilafranca del Penedès, entre Joana Enríquez, en representació del seu espòs, el rei Joan II de Catalunya-Aragó, i les institucions catalanes, que posava provisionalment fi a les hostilitats.

### Resta del món
## Necrològiques
### Països Catalans

* 23 de setembre - Barcelona: Carles de Viana, príncep d'Aragó i infant de Navarra, príncep de Viana, duc de Gandia (1439-1461), de Girona (1458-1461) i rei titular de Navarra (1441-1461).

### Resta del món
## Referències

* ↑ Soler, Jordi «Efemèrides». El Punt Avui, 21-06-2010 [Consulta: 7 gener 2014].
# 1271

El 1271 (MCCLXXI) fou un any comú començat en dijous del calendari julià.

## Esdeveniments

* Marco Polo comença el seu viatge.
* El comtat de Tolosa passa a mans del rei de França.
* Gregori X és elegit papa de Roma.

## Referències

* ↑ Angold, 2008, p. 755.

## Bibliografia

* Angold, M. «The Greek rump states and the recovery of Byzantium». A: Shepard, J. The Cambridge History of the Byzantine Empire c. 500–1492 (en anglès). Cambridge University Press, 2008, p. 731-758. ISBN 978-0-521-83231-1.
# 24a edició dels Premis Sant Jordi de Cinematografia

La 24a edició dels Premis Sant Jordi de Cinematografia va tenir lloc el 24 d'abril de 1980, patrocinada pel "Cine Forum" de RNE a Barcelona fundat per Esteve Bassols Montserrat i Jordi Torras i Comamala. L'entrega de premis va tenir lloc al Saló Mare de Déu de Montserrat del Palau de la Generalitat de Catalunya amb la presència del conseller d'ensenyament i cultura de la Generalitat de Catalunya Pere Pi-Sunyer i Bayo, juntament amb el delegat del Ministeri de Cultura José de la Rosa Alemany, el director de RNE i TVE a Barcelona Jorge Arandes, la directora de joventut de la Generalitat Rosa Maria Carrasco i Azemar, el secretari general de RNE a Barcelona, José Pascual Benedí, el subdirector de TVE Catalunya Joan Munsó i Cabús i el subdirector dels serveis econòmics i de personal de RTVE Joan Viñas i Bona. Lola Herrera va recollir el premi en nom de Rafaela Aparicio i Jaume Figueras en nom de del Círculo A, promotor de les sales de cinema premiades.

## Premis Sant Jordi

| Categoria | Premiat | Labor premiada |
| Millor pel·lícula espanyola | La veritat sobre el cas Savolta | Pel·lícula |
| Millor pel·lícula estrangera | El timbal de llauna | Volker Schlöndorff |
| Millor interpretació espanyola | Rafaela Aparicio | Mamá cumple cien años |
| Millor interpretació estrangera | Klaus Kinski | Woyzeck Nosferatu: Phantom der Nacht |
| Millor pel·lícula infantil | La flauta dels sis barrufets | |
| Premi a la millor sala especial | Cine Ars, Cine Alexis, CAPSA i Maldà | - |
| Millor curtmetratge espanyol | Laberint | Agustí Villaronga |
| Millor curtmetratge estranger | Harpya | Raoul Servais |
| Premi Especial del Jurat | Josep Sagré i Pera | Especial dedicació al cinema |

## Referències

* ↑ Entrega de los XXIV Premios Sant Jordi de Cine, La Vanguardia, 24 d'abril de 1980
* ↑ Fotografia a La Vanguardia, 24 d'abril de 1981

## Vegeu també

* Fotogramas de Plata 1979
* Medalles del Cercle d'Escriptors Cinematogràfics de 1979

## Enllaços externs

* Premis Sant Jordi 1980 a IMDB
# 274 aC

El 274 aC va ser un any del calendari romà prejulià. Durant la República i l'Imperi Romà, era conegut com a any del consolat de Dentat i Merenda (o, més rarament, any 480 ab urbe condita o de la fundació de la ciutat). L'ús del nom «274 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Àsia Menor. Egipte

* Antíoc I Soter, rei selèucida, afavoreix la rebel·lió de Magas, governador de Cirene, contra Ptolemeu II Filadelf. Magas es declara independent i es casa amb Apama, germana d'Antíoc. A Egipte els mercenaris gàlates es revolten, i Magas aprofita per envair el país. Però els egipcis instiguen una revolta tribal a Cirene que obliga a Magas a tornar. Aquesta rebel·lió es creu que l'organitza Arsínoe II la dona de Ptolemeu II.
* S'inicia la Primera guerra síria (274-271 aC). Aprofitant una revolta a la ciutat de Selèucia de Piera, el rei d'Egipte Ptolemeu II Filadelf s'enfronta al rei selèucida Antíoc I Sòter, que pretén ampliar el seu imperi conquistant territoris de Síria i d'Anatòlia.
* Mitridates I rei del Pont contracta uns mercenaris gàlates i derrota les forces que Ptolemeu II Filadelf havia enviat contra ell. Segurament era un aliat d'Antíoc I Soter.

### Antiga Roma

* Aquest any són elegits cònsols Mani Curi Dentat i Servi Corneli Merenda.
* Els cònsols fan la guerra contra els lucans, els samnites i els brutis.
* Pirros, rei de l'Epir, marxa contra Dentat que era prop de Benevent en el marc de la Quarta guerra samnita, i decideix d'atacar abans que es pugui reunir amb el seu col·lega. Dentat no presenta batalla, i Pirros ataca el campament romà a la nit, però per un error en el camí, no arriba al campament fins que comença el dia. Sorprèn els romans, però els epirotes, cansats, van ser rebutjats, els romans maten dos elefants i en capturen altres vuit. Dentat presenta batalla a la plana i derrota completament Pirros, que torna a Tàrent. Envia peticions d'ajuda a Macedònia i Síria, però no n'obté resposta i marxa d'Itàlia. Torna a l'Epir deixant Miló de guarnició a Tàrent i abandona els grecs italians a la seva sort.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Apià. Història de Roma: Síria, XI, 65
* ↑ Will, Édouard; Pierre Cabanes. Histoire politique du monde hellénistique 323-30 av. J.-C.. París: Seuil, 2003, p. 238-239. ISBN 9782020603874.
* ↑ Esteve de Bizanci. Ἐθνικά ('Ethnica'), sub voce
* ↑ Plini el Vell. Naturalis Historia, XXXIII, 11
* ↑ Polibi. Història, II, 19
* ↑ Justí. Justini Historiarum Philippicarum, XXVIII, 3
# Mario Pinedo

Mario Pinedo (9 d'abril de 1964) és un exfutbolista bolivià.

## Selecció de Bolívia

Va formar part de l'equip bolivià a la Copa del Món de 1994.

## Referències

* ↑ Appearances for Bolivia National Team Arxivat 2018-09-19 a Wayback Machine. - RSSSF
* ↑ Mario Pinedo Fitxa i estadístiques a la FIFA
* ↑ Mario Pinedo a National-Football-Teams.com (anglès)
# Mady Delvaux-Stehres

Mady Delvaux-Stehres (Ciutat de Luxemburg, 11 d'octubre de 1950) és una política luxemburguesa, membre del Partit Socialista dels Treballadors (LSAP) i diputada europea el 2014.

## Biografia

Mady Delvaux-Stehres va estudiar literatura clàssica a la Sorbona i després va treballar fins a 1989 com a professora al Liceu Michel Rodange de la ciutat de Luxemburg.
És membre del Partit dels Treballadors Socialista de Luxemburg des de 1974 i el 1987 es va convertir en regidor de l'Ajuntament de Luxemburg. Va renunciar al seu lloc de professora el 1989 quan va entrar a formar part del govern com a secretari d'Estat de Salut, Seguretat Social, Joventut i Esport i com a diputada a la Cambra de Diputats de Luxemburg. Va ser Ministra de Transports i Ministra de Mitjans de Comunicació entre 1994 i 1999 i des de 2004 al 2013 ha estat Ministra d'Ensenyament i Formació Professional.

## Honors

* Oficial de l'Orde del Mèrit del Gran Ducat de Luxemburg.
* Gran Creu de l'Orde de la Corona de Roure (promoció 1999).
* Gran oficial de l'Orde d'Adolf de Nassau (promoció 1999) (promoció 1999)

## Referències

* ↑ «Européennes 2014: Résultats officieux» (en francès). LSAP, 25-05-2014. [Consulta: 21 agost 2015].
* ↑ «Memorial B—No 6 Journal Officiel du Grand-Duché de Luxembourg. Promotion 1994» (PDF) (en francès/alemany), 12-02-1996. [Consulta: 21 agost 2015].
* ↑ «Memorial B n° 58 Promotion 1999» (PDF) (en francès/alemany). [Consulta: 21 agost 2015].
* ↑ «Bulletin d'information et de documentation Gouvernement du Grand-Duché de Luxembour: Les négociations de coalition et la formation du nouveau gouvernement» (PDF) (en francès). [Consulta: 21 agost 2015].
# Maduro

«Maduro» té aquests significats:
* Hedwiges Maduro, futbolista neerlandès.
* Nicolás Maduro, polític venezolà
* Ricardo Rodolfo Maduro Joest, polític i empresari hondureny.
Viccionari
# 272è Esquadró de la RAF

El 272è Esquadró de la Royal Air Force va ser un esquadró de la RAF format com a unitat antisubmarina a la Primera Guerra Mundial i una unitat de caça a la Segona Guerra Mundial.

## Història
### Formació i Primera Guerra Mundial

El 272 Esquadró del Royal Flying Corps es va formar el 25 de juliol de 1918 i va operar DH.6s des de Machrihanish, Escòcia, en patrulles antisubmarines i es va dissoldre el 5 de març de 1919.

### Reforma a la Segona Guerra Mundial

L'esquadrço es va reformar el 19 de novembre de 1940 a RAF Aldergrove. Va rebre Blenheims i després es va convertir en Beaufighters. Comandada de 1941 a 1942 pel comandant d'ala Robert Yaxley, va operar al desert occidental, atacant aeròdroms enemics, avions de transport i línies de comunicació. Hi havia una sèrie de tripulacions belgues a l'esquadró.
Aleshores es va basar a Creta per protegir els combois i a Luqa, Malta i Sicília després de l'operació Husky. El 8 de setembre de 1944, el transatlàntic italià SS Rex va ser atacat per dotze Beaufighters de l'esquadró 272 a la badia de Capodistria, al sud de Trieste, deixant-la en flames i inclinat. A mesura que les forces aliades avançaven cap a Itàlia, l'esquadró es va traslladar a l'Alguer i Foggia, i es va dissoldre a Gragnano el 30 d'abril de 1945.

## Aeronaus operades

Aeronaus operades per l'esquadró 272 :
| De | A | Avió | Variant |
| Jul 1918 | Mar 1919 | Airco DH.6 | |
| Nov 1918 | Mar 1919 | Fairey III | A |
| Nov 1940 | Abr 1941 | Bristol Blenheim | IVF |
| Abr 1941 | Jul 1943 | Bristol Beaufighter | IC |
| Nov 1942 | Feb 1944 | Bristol Beaufighter | VIC |
| Set 1943 | Mai 1944 | Bristol Beaufighter | XI |
| Dec 1943 | Abr 1945 | Bristol Beaufighter | X |

## Referències

* ↑ Victor Houart, Escadrille du Désert (Editions de la pensée moderne, Paris, 1958), translated into English as Desert Squadron (Souvenir Press, London, 1959).
* ↑ «Royal Air Force Operations in Malta, Gibraltar and the Mediterranean, 1940-1945 (C 4622)». Imperial War Museum, 2015. [Consulta: 11 octubre 2015].
* ↑ C.G.Jefford. RAF Squadrons. UK Airlife Publishing, 1988. ISBN 1-85310-053-6.

## Enllaços externs

* History of No.'s 271–275 Squadrons at RAF Web
* 272 Squadron history on the official RAF website Arxivat 2016-03-04 a Wayback Machine.
# Ca l'Anzí

Ca l'Anzí és una masia de la Palma de Cervelló (Baix Llobregat) inclosa a l'Inventari del Patrimoni Arquitectònic de Catalunya.

## Descripció

És una antiga masia emplaçada actualment dins la zona urbana de la Palma de Cervelló. Consta de planta baixa, pis i una galeria superior i és coberta a dues vessants, amb el ràfec de la teulada força llarg a la façana principal. La construcció originària, de planta basilical, ha estat modificada en diverses ocasions, principalment la façana de migdia que fou renovada totalment el 1930. Conserva part del portal d'entrada al pati d'accés.
Les obertures mantenen un ordre quant a la tipologia, sent d'arc rodò les del pis superior i allindades les del pis intermedi. Les portades, una a la façana principal i l'altra a la lateral, són d'arc rebaixat. Les façanes són arrebossades i la façana lateral disposa d'un coronament format per un mur de perfil trencat o denticulat, tot seguint el pendent de la coberta. La façana principal, amb teulada a manera de barbacana, disposa d'un rellotge de sol esgrafiat on s'hi pot llegir: "J. R. 1930".
Al costat nord té un cos afegit modernament que fa de magatzem.

## Història

Els actuals propietaris, de cognom Roca, porten sis generacions establerts en aquesta masia. Alguns documents dels segles XVII-XVIII, conservats a l'arxiu de la família, ja esmenten aquest llinatge, tot i que el nom de l'Anzí s'ha mantingut sempre: algunes persones grans del nucli recorden un dels propietaris com Sebastià de l'Anzí, tot i que es deia Sebastià Roca.
Entre els documents conservats no s'esmenta el nom Anzí ni com a cognom ni com a topònim, i tampoc en el llibre que recull les vendes o cessions de terres i propietats de l'antic monestir de Sant Pere de les Puel·les (carrer d'Anglí).
La masia fou reformada el 1930.

## Referències

* 1 2 3 4 5 6 7 «Ca l'Anzí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Neerijnen

Neerijnen és un municipi de la província de Gelderland, al centre-oest dels Països Baixos. L'1 de gener del 2009 tenia 11.895 habitants repartits sobre una superfície de 72,96 km² (dels quals 6,97 km² corresponen a aigua). Limita al nord amb Geldermalsen i Tiel, a l'oest amb Lingewaal, a l'est amb West Maas en Waal i al sud amb Zaltbommel i Maasdriel.

## Centres de població

* Hellouw
* Haaften
* Tuil
* Waardenburg
* Neerijnen
* Est
* Opijnen
* Heesselt
* Varik
* Ophemert

## Administració

El consistori consta de 16 membres, compost per:
* Partit del Treball, (PvdA) 3 regidors
* Crida Demòcrata Cristiana, (CDA) 3 regidors
* Partit Popular per la Llibertat i la Democràcia, (VVD) 3 regidors
* SGP, 3 regidors
* Gemeentebelangen, 2 regidors
* Lijst Beukers, 1 regidor

## Enllaços externs

* www.neerijnen.nl
# Willkommen! Ihr herrschenden Götter der Erden!, BWV Anh. 13

Willkommen! Ihr herrschenden Götter der Erden!, BWV Anh. 13 (Benvinguts, els déus governen el món) és una cantata perduda de Bach, estrenada a Leipzig el 28 d'abril de 1738, per la visita de Frederic August II de Saxònia i rei August III de Polònia i la seva esposa Maria Josepa d'Àustria amb motiu del casament de la seva filla, la princesa Maria Amàlia i el rei Carles IV de les Dues Sicílies, futur Carles III d'Espanya, el text és de Johann Christoph Gottsched.

## Referències

* ↑ Bach Cantatas Website

## Bibliografia

* Alfred Dürr. “The Cantatas of J. S. Bach”. Oxford University Press, Oxford, 2005.

## Enllaços externs

* Bach Cantatas Website